खासकर स्कूलों में होने वाली गोलीबारी को पारंपरिक मीडिया प्लेटफ़ॉर्म से बहुत ज़्यादा कवरेज मिलता है जैसे कि टेलीविज़न, रेडियो और समाचार पत्रों; डिजिटल मीडिया प्लेटफ़ॉर्म जैसे कि समाचार और चर्चा वेब साइट तथा सोशल मीडिया।
वयस्कों की तरह, बच्चे अपने ही घरों या समुदायों के बाहर होने वाली घटनाओं से प्रभावित होते हैं। उदाहरण के लिए, स्कूलों और अन्य सार्वजनिक स्थानों या कार्यक्रमों में होने वाली गोलीबारी को सभी प्रकार के मीडिया द्वारा व्यापक रूप से कवर किया जाता है। भले ही वयस्क अपने बच्चों को इन घटनाओं के बारे में जानने से रोकने की कोशिश करें, इन बच्चों को ऐसी घटनाओं का पता चल ही जाता है। खासकर स्कूलों में होने वाली गोलीबारी को पारंपरिक मीडिया प्लेटफ़ॉर्म से बहुत ज़्यादा कवरेज मिलता है जैसे कि टेलीविज़न, रेडियो और समाचार पत्रों; डिजिटल मीडिया प्लेटफ़ॉर्म जैसे कि समाचार और चर्चा वेब साइट तथा सोशल मीडिया। बच्चा जितना बड़ा होता है, उसके पास ऐसी घटनाओं के बारे में जानकारी की उतनी अधिक पहुंच होती है। इसके अलावा, कुछ मीडिया सोर्स द्वारा बहुत ही ज़्यादा आक्रामक और ध्रुवीकरण करने वाली भाषा या ग्राफ़िक और हिंसक छवियों का इस्तेमाल करके विवादास्पद मुद्दों के संबंध में राजनीतिक मतभेदों की जानकारी देते हैं। यह किसी के लिए भी चिंता बढ़ाने वाला हो सकता है, लेकिन बच्चों के लिए खास तौर पर तनावभरा हो सकता है। माता-पिता अपने बच्चे के तनाव को कम करने या किसी भी नुकसान को सीमित करने में असमर्थ हो सकते हैं, क्योंकि वे यह भी नहीं जान सकते हैं कि उनके बच्चे ने घर के बाहर क्या सुना है।